Oficiālais Vēstnesis L 279 , 13/10/1997 Lpp. 0001 - 0002



Kopējā Nostāja (1997. gada 6. oktobris), ko Padome, pamatojoties uz Līguma par Eiropas Savienību K.3 pantu, pieņēmusi attiecībā uz Eiropas Padomes un ESAO sarunām par korupcijas apkarošanu (97/661/TI) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā K.3 panta 2. punkta a) apakšpunktu un K.5 pantu, tā kā dalībvalstis uzskata, ka korupcijas apkarošana starptautiskā mērogā ir vispārsvarīgs jautājums; ņemot vērā Padomes 1996. gada 27. septembra Protokolu Konvencijai par Eiropas Kopienu finansiālo interešu aizsardzību [1]; ņemot vērā Padomes 1997. gada 26. maijā izstrādāto Konvenciju par cīņu pret korupciju, kurā iesaistīti Eiropas Kopienu ierēdņi vai Eiropas Savienības dalībvalstu ierēdņi [2]; ņemot vērā Komisijas 1997. gada 21. maija paziņojumu Eiropas Parlamentam un Padomei par Savienības politiku pret korupciju; tā kā 1996. gada novembrī Eiropas Padomes Ministru komiteja pieņēma pretkorupcijas rīcības programmu, kurā kā prioritāte noteikta krimināltiesību pretkorupcijas konvencijas izstrāde; tā kā Padome 1997. gada 26. maijā ESAO ministru līmenī pieņēma ieteikumu attiecībā uz korupcijas apkarošanu starptautiskos tirdzniecības darījumos, kas 1997. gada beigās jāatver parakstīšanai, un nolēma uzsākt sarunas par starptautisku konvenciju, lai ārvalstu valsts amatpersonu uzpirkšanu varētu kvalificēt kā noziedzīgu nodarījumu; ņemot vērā Eiropas Padomē un ESAO iesāktos tiesas procesus un ievērojot vajadzību nodrošināt atbilstību Eiropas Savienībā veiktajam darbam; vēloties aizsargāt Savienības intereses un izvairīties no liekas dublēšanās vai neatbilstības starp diviem starptautiskiem dokumentiem, ko paredz Eiropas Padome un ESAO; tā kā Eiropadomes sanāksmē Amsterdamā tika apstiprināts Augsta līmeņa darba grupas cīņai pret organizēto noziedzību rīcības plāns, kurā atbalstīts visaptverošs plāns cīņai ar korupciju, IR PIEŅĒMUSI ŠO KOPĒJO NOSTĀJU. 1. pants 1. Dalībvalstis atbalsta tādu attiecīgu starptautisku dokumentu izstrādi, kuros paredzēts, ka ārvalsts ierēdņu un starptautisku organizāciju ierēdņu uzpirkšana kvalificējama kā noziedzīgs nodarījums. Neierobežojot jurisdikcijas jautājumus, uzpirkšana jebkurā valstī vai starptautiskā organizācijā ir likumpārkāpums. 2. Dalībvalstis nodrošina to, ka Eiropas Padomes un ESAO izstrādāto dokumentu noteikumi atbilst kopīgi izstrādātiem dokumentiem, jo īpaši, attiecībā uz tiesisko palīdzību, izdošanu, korupcijas apkarošanu un Kopienas finansiālo interešu aizsardzību, vajadzības gadījumā šim nolūkam iekļaujot īpašu noteikumu. 3. Dalībvalstis atbalsta Eiropas Padomē un ESAO pašreiz notiekošā darba koordināciju attiecībā uz korupciju, lai nodrošinātu to, ka starp dažādu konvenciju projektu noteikumiem nerodas neatbilstība un ka kādā organizācijā veiktais darbs neapdraud vai nelietderīgi nedublē citā organizācijā veikto darbu. 4. Pēc prezidentvalsts iniciatīvas Eiropas Padomes un ESAO sarunās par korupciju dalībvalstis, ciktāl tas ir iespējams, koordinē savas nostājas un cenšas vienoties par kopēju nostāju visos jautājumos, kam ir būtiska saistība ar Eiropas Savienības interesēm. Komisija ir pilnībā iesaistīta šajā darbā. 2. pants Šo Kopējo nostāju publicē Oficiālajā Vēstnesī. Luksemburgā, 1997. gada 6. oktobrī Padomes vārdā — priekšsēdētājs J. Poos [1] OV C 313, 23.10.1996., 2. lpp. [2] OV C 195, 25.6.1997., 1. lpp. --------------------------------------------------